SCBLIFE ร่วมกิจกรรม “SCBLIFE Transformation To School”
SCBLIFE ร่วมกิจกรรม “SCBLIFE Transformation To School”
28 พ.ย. 2561

บริษัท ไทยพาณิชย์ประกันชีวิต จำกัด (มหาชน) หรือ SCBLIFE โดย นายสหพล พลปัถพี รองกรรมการผู้จัดการใหญ่ และนางสาวนฤมล เจียรานุราช ผู้ช่วยกรรมการผู้จัดการใหญ่อาวุโส นำพนักงานจิตอาสาร่วมกิจกรรม “SCBLIFE Transformation To School” เปลี่ยนของเหลือใช้ภายในสำนักงานจากกระบวนการย้ายสำนักงานใหญ่แห่งใหม่ นำมารีไซเคิลประดิษฐ์เป็นของใช้ที่มี ประโยชน์สำหรับเด็ก อาทิ เก้าอี้รูปสัตว์ โคมไฟอ่านหนังสือ โคมส่องสว่างทางเดิน กล่องใส่ของที่ทำมาจากแฟ้มใส่เอกสารเก่า ส่งมอบให้แก่ห้องสมุดของโรงเรียนศูนย์รวมน้ำใจคลองเตย
พร้อมทำการปรับภูมิทัศน์ภายในบริเวณโรงเรียน และมอบหนังสือเข้าห้องสมุด เพื่อส่งเสริมให้เด็กนักเรียนรักการอ่าน และได้ใช้เวลาว่างอย่างมีคุณค่า ห่างไกลจากปัญหายาเสพติดและการติดเกมส์